Néhány egyszerű praktika, hogy a zöldségek frissek és roppanósak maradjanak - Blikk.hu
2020. márc 18. 17:54
zöldség friss praktika trükk
Így maradnak frissek a zöldségek / Fotó Shutterstock
Nincs is rosszabb, mint mikor a frissen vásárolt zöldség napok alatt elvesztik roppanós, lédús állagukat. Ezek az egyszerű praktikák megkönnyíthetik a mindennapokat.
A zöldségek hosszú távú frissességének titka a cseppmentesség. Éppen ezért kerüljük a nedves, nyirkos helyeket. Mielőtt eltesszük, ne mossuk meg őket, azzal elveszítik természetes védekező képességüket. Ha kicsit is vizesnek találjuk őket, alaposan törölgessük meg.
Emellett hasznos lehet valamilyen, nedvesség felszívására alkalmas konyharuhával, vagy papírtörlővel kibélelni a tárolót amibe ezután a zöldségeket tesszük.
A népszerű hiedelemmel ellentétben nem minden zöldség szeret a hűtőben lenni, például a paradicsom, a kaliforniai paprika és az uborka hamar elveszíti roppanós állagát, ha nem szobahőmérsékleten tároljuk.
Azokat a zöldségeket, amelyeket a hűtőbe helyezünk, annak a legkevésbé hideg részére tegyük, így sokáig megmarad intenzív ízük.
zöldség friss praktika trükk Recepttár Karantén praktikák